Korean tasavalta
Korean tasavalta (), epävirallisesti Etelä-Korea on Korean niemimaan eteläosassa sijaitseva valtio. Sillä on yhteinen maaraja Korean demokraattisen kansantasavallan eli Pohjois-Korean kanssa sekä merialueraja lännessä Kiinan ja idässä Japanin kanssa. Etelä-Korean pinta-ala on 100 210 km² ja siellä on noin 50 miljoonaa asukasta, joten se on yksi maailman tiheimmin asutuista valtioista. Maan suurin kaupunki on pääkaupunki Soul, jonka asukasluku on yli 10 miljoonaa.
Ryanggang
Ryanggangin maakunta (, hanja 兩江道, McCune‑Reischauer "Ryanggang-do") on yksi Pohjois-Korean maakunnista. Se sijaitsee sisämaassa maan pohjoisosassa Kiinan rajalla, jonka muodostavat pääosin Jalu- ja Tumenjoet. Ryanggangissa on vuoden 2008 väestönlaskennan mukaan 719 269 asukasta ja sen pinta-ala on 14 317 neliökilometriä. Maakunnan pääkaupunki on Hyesan.